CELEX: 62016CN0080
Language: hu
Date: 2016-02-12 00:00:00
Title: C-80/16. sz. ügy: A Tribunal administratif de Montreuil (Franciaország) (Franciaország) által 2016. február 12-én benyújtott előzetes döntéshozatal iránti kérelem – ArcelorMittal Atlantique et Lorraine kontra Ministre de l’Écologie, du Développement durable et de l’Énergie

18.4.2016   
            
            
               HU
            
            
               Az Európai Unió Hivatalos Lapja
            
            
               C 136/18
            
         A Tribunal administratif de Montreuil (Franciaország) (Franciaország) által 2016. február 12-én benyújtott előzetes döntéshozatal iránti kérelem – ArcelorMittal Atlantique et Lorraine kontra Ministre de l’Écologie, du Développement durable et de l’Énergie
   (C-80/16. sz. ügy)
   (2016/C 136/24)
   Az eljárás nyelve: francia
   
      A kérdést előterjesztő bíróság
   
   Tribunal administratif de Montreuil
   
      Az alapeljárás felei
   
   
      Felperes: ArcelorMittal Atlantique et Lorraine
   
      Alperes: Ministre de l’Écologie, du Développement durable et de l’Énergie
   
      Az előzetes döntéshozatalra előterjesztett kérdések
   
   
               1)
            
            
               Az Európai Bizottság a 2011/78/EU határozatában (1), azzal, hogy a forró fém referenciaértékéből kizárta a villamos energia előállítása során újrahasznosított hulladékgázokkal összefüggő kibocsátásokat, megsértette–e a 2003/87/EK irányelv (2) 10a. cikkének (1) bekezdését az előzetes referenciaértékek meghatározásának szabályai tekintetében, különösen a hulladékgázokból való hatékony energia-visszanyerés célját, és a hulladékgázokból történő villamosenergia-termelés során az ingyenes kibocsátási egységek kiosztásának a lehetőségét illetően?
            
         
               2)
            
            
               A Bizottság azzal, hogy ebben a határozatban a vasra és az acélra vonatkozó „BREF” és az „LDSD 2007” adatai alapján határozta meg a forró fém referenciaértékét, megsértette–e a rendelkezésre álló legkorszerűbb és legpontosabb tudományos eredmények felhasználására vonatkozó kötelezettségét és/vagy a megfelelő ügyintézés elvét?
            
         
               3)
            
            
               A 2011/278/EU határozatban az Európai Bizottság azon döntése, hogy az agglomerált érc referenciaértékének meghatározása során a referencia létesítmények körébe olyan üzemet von be, amely egyszerre állít elő agglomerált ércet és pelletet, ha e döntés bizonyítást nyer, maga után vonja-e a referenciaérték jogellenességét?
            
         
               4)
            
            
               A Bizottság megsértette-e az Európai Unió működéséről szóló szerződés 296. cikke által előírt indokolási kötelezettséget azzal, hogy ebben a határozatban konkrétan nem pontosította e választásának indokait?
            
         
      (1)  A kibocsátási egységekre vonatkozó harmonizált ingyenes kiosztás uniós szintű átmeneti szabályainak a 2003/87 európai parlamenti és tanácsi irányelv 10a. cikke értelmében történő meghatározásáról szóló bizottsági határozat (HL L 130., 1. o.)
   
      (2)  Az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelv (HL 275., 32. o.; magyar nyelvű különkiadás 15. fejezet, 7. kötet, 631. o)